Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6357

b) a vevő zajzár áramkörei, ha ilyeneket alkalmaznak, kielégítően működnek a két- vagy több eltolt vivőfrekvencia vételéből eredő audio heterodinek jelenléte esetén. 2.3.2.8 VDL-INTERFERENCIA ÉRZÉKETLENSÉGI TELJESÍTMÉNY 2.3.2.8.1 Ugyanazon légijármű fedélzetén DSB-AM és VDL technológiát alkalmazó független üzemeltetésű használatra szánt berendezések esetében a vevőnek kielégítő és jól érthető hangkimenetet kell szolgáltatnia nem több, mint 150 mikrovolt per méter (mínusz 102 dBW/m2) hasznos rádiófrekvenciás térerővel a hasznos jel szintjét legalább 50 dB értékkel meghaladó nem-kívánt VDL jel térerősség mellett. A feltételnek bármely kijelölhető csatornán attól legalább 100 kHz-re található VDL zavarjel esetében teljesülnie kell. Megjegyzés. – Ez a VDL interferencia érzéketlenség a III. Kötet I. Rész 6.3.4. pontjában ismertetett VDL RF spektrum maszk és 68 dB-es adó/vevő elválasztás melletti követelmény. Jobb adó és vevő paraméterek kisebb megkívánt elkülönítést eredményezhetnek. 2.3.2.8.2 Minden 2002. január 1. után újonnan felszerelt ugyanazon légijármű fedélzetén lévő DSB-AM és VDL technológiát alkalmazó szolgáltatások független üzemeltetésénél való felhasználására szánt berendezés vétel funkciójának ki kell elégítenie a 2.3.2.8.1 pont előírásait. 2.3.2.8.3 Minden 2005. január 1. után felszerelt, ugyanazon légijármű fedélzetén DSB-AM és VDL technológiát alkalmazó szolgáltatások független üzemeltetésénél való felhasználására szánt berendezés vétel funkciójának ki kell elégítenie a 2.3.2.8.1 pont előírásait a 2.3.2.8.4 pont feltételei mellett. 2.3.2.8.4 A 2.3.2.8.3 pont előírásainak kötelező teljesítésére vonatkozó követelményeket az olyan körzeti léginavigációs egyezmények alapján kell megszabni, amelyek az üzemelési légteret és a megvalósítási időrendjét határozzák meg. 2.3.2.8.4.1 A 2.3.2.8.4 pontban jelzett egyezménynek a fedélzeti rendszerek kötelező teljesítésére legalább kétéves előzetes bejelentést kell biztosítania. 2.3.3 Interferencia érzéketlenségi teljesítmény 2.3.3.1 1998. január 1-je után a VHF kommunikációs vételi rendszereknek kielégítően kell működniük két bemeneti jel esetén is akkor, ha a harmadrendű intermodulációt létrehozó VHF FM műsorszóró jel szintje a bemeneten mínusz 5 dBm. 2.3.3.2 1998. január 1-je után a VHF kommunikációs vételi rendszerekben nem szabad fellépnie érzéketlenítési jelenségnek mínusz 5 dBm-es szintű VHF FM rádióadás jelek vevőbemenetre kerülése esetén. Megjegyzés. – A fenti 2.3.3.1 és 2.3.3.2 pontokban idézett érzéketlenítési kritériumokra vonatkozó útmutató anyagot a II. Rész "A" Mellékletének 1.3 pontja tartalmazza. 2.3.3.3 1995. január 1-je utána a fedélzeti VHF kommunikációs vételi rendszerek minden új felszerelésű berendezésének ki kell elégítenie a fenti 2.3.3.1 és 2.3.3.2 pontok előírásait. 2.3.3.4 Ajánlás. – A fenti 2.3.3.1 és 2.3.3.2 alatti érzéketlenségi előírásokat kielégítő fedélzeti VHF kommunikációs vételi rendszereket a lehető legrövidebb időn belül üzembe kell helyezni. 2.4 EGY-OLDALSÁVOS (SSB) HF ÖSSZEKÖTTETÉSI RENDSZERJELLEMZŐK A LÉGIFORGALMI MOZGÓ SZOLGÁLATOKNÁL TÖRTÉNŐ FELHASZNÁLÁSNÁL 2.4.1 A levegő-föld HF SSB rendszer jellemzőinek, ahol a légiforgalmi mozgó szolgálatoknál felhasználásra kerülnek, a következő előírásoknak kell megfelelniük. 2.4.1.1 FREKVENCIA TARTOMÁNY 2.4.1.1.1 A HF SSB berendezéseknek alkalmazhatónak kell lenniük bármely SSB vivő (referencia) frekvenciánál, amely a légiforgalmi mozgó (R) szolgáltatás részére rendelkezésre áll a 2,8 MHz-től a 22 MHz-ig terjedő sávban, és szükségszerű az, hogy kielégítsék a körzet (ek) részére jóváhagyott kijelölési tervet, valamint összhangban legyenek a Rádió-Rendszabályzat vonatkozó előírásaival.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes